Orosz hadgyakorlat a grúz határnál
Egyhetes hadgyakorlatot kezdett az orosz hadsereg az észak-kaukázusi régióban, a grúz határnál, hétfõn. Moszkva és Tbiliszi viszonya a tavaly augusztusi villámháború óta igen feszült.
Oroszország a hadgyakorlattal figyelmeztetni akarja ellenségeit, hogy továbbra is figyeli a térséget, és jelentõs katonai erõket állomásoztat a régióban.
Moszkvai források szerint csaknem 8500 katona vesz részt a gyakorlaton. A július 6-ig tartó akcióban terrorizmus-ellenes és védelmi stratégiákat gyakorolnak.
Oroszország szerint egyébként tavaly augusztus óta nem csökkent a grúz készültség. A mostani hadgyakorlaton a két szakadár grúziai köztársaság, Abházia és Dél-Oszétia egységei is részt vesznek. Hogy hányan, azt nem közölte a moszkvai védelmi minisztérium.
Oroszország háború